เมื่อวานได้ให้อาหารแมวจรจัดแล้วสัมผัสอาหารที่เบื้อนน้ำลายแมวพอไปล้างมือพบว่าที่ปลายนิ้วมีรอยโดนกระดาษบาด แต่เป็นแค่รอยขีดไม่เจ็บไม่มีเลือดออกถ้าไม่สังเกตุแทบไม่เห็นรอยเลยจะเสี่ยงติดโรคพิษสุนัขบ้ามั้ยคะ
สวัสดีค่ะ โรคไวรัสพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำโดยถ้ามีแผลเล็กๆที่มือ แล้วไปสัมผัสอาหารแมว หรือเปื้อนน้ำลายแมวเล็กน้อย ยังมีโอกาสจะเป็นช่องทางรับเชื้อได้ค่อนข้างน้อยแต่ถ้าหากว่ามีแผล แล้วน้ำลายสัตว์ที่มีเชื้อไปโดนตรงแผลนั้นโดยตรง ก็อาจจะยังมีโอกาสได้ หากไม่สบายใจ หรือไม่สามารถสังเกตอาการแมวได้ครบ 10 วัน อาจไปพบแพทย์เพื่อประเมินอาการเพิ่มเติม นำสมุดวัคซีนไปด้วย หากต้องมีการฉีดกระตุ้นจะได้ทราบว่าต้องกระตุ้นกี่เข็มค่ะ